作者：黄孝迈
词牌/韵律：湘春夜月

paragraphs: 近清明。
翠禽枝上消魂。
可惜一片清歌，都付与黄昏。
欲共柳花低诉，怕柳花轻薄，不解伤春。
念楚乡旅宿，柔情别绪，谁与温存。
空樽夜泣，青山不语，残月当门。
翠玉楼前，惟是有、一波湘水，摇荡湘云。
天长梦短，问甚时、重见桃根。
这次第，算人间没个并刀，翦断心上愁痕。

标签：宋词三百首